
เซรุ่มต้านพิษงู
การรักษาผู้ป่วยที่ถูกงูพิษกัดได้รับการยอมรับว่าเซรุ่มแก้พิษงูเป็นยาที่สามารถลดอาการป่วย และเสียชีวิตจากพิษงูได้ หากใช้เซรุ่มถูกชนิดและในปริมาณที่เหมาะสม เช่น ลดอาการเลือดไม่แข็งตัว และเลือดออกมากจากพิษงูที่มีผลต่อระบบโลหิต หรือลดอาการหายใจอ่อนแรง และสามารถลด ระยะเวลาในการฟื้นตัวจากกรณีถูกงูพิษที่มีผลต่อระบบประสาทกัด ปัจจุบันโรงพยาบาลบ้านนามีเซรุ่มแก้พิษงูอยู่ 2 ชนิด ซึ่งสถานเสาวภา สภากาชาดไทย เป็นผู้ผลิต ได้แก่ 
1. [image: ]เซรุ่มต้านพิษงูรวมระบบประสาท (Neuro polyvalent snake antivenom) สำหรับรักษาพิษ งูเห่า งูจงอาง งูสามเหลี่ยม และงูทับสมิงคลา




รูปที่ 2 เซรุ่มต้านพิษงูรวมระบบประสาท

 
2. เซรุ่มต้านพิษงูรวมระบบโลหิต (Hemato polyvalent snake antivenom) สำหรับรักษาพิษงูแมวเซา งูกะปะ และงูเขียวหางไหม

รูปที่ 1 เซรุ่มต้านพิษงูรวมระบบระบบโลหิต



เก็บรักษาเซรุ่มที่อุณหภูมิต่ำกว่า 25 °C เซรุ่มจะมีอายุ 5 ปี นับจากวันที่ผลิต

พิจารณาให้เซรุ่มต้านพิษงู โดยให้ทางหลอดเลือดดำ เมื่อมีข้อบ่งชี้ ตามกลุ่มอาการพิษงู ตามระบบ ข้อใดข้อหนึ่ง ดังต่อไปนี้ 
1. ข้อบ่งชี้การให้เซรุ่มต้านพิษงูทางระบบประสาท
· มีอาการกล้ามเนื้ออ่อนแรง (muscle paralysis)  หนังตาตก (ptosis)  กลืนลําบาก หรือภาวะหายใจล้มเหลว 
· ถูกงูทับสมิงคลา หรืองูสามเหลี่ยมกัด โดยไม่จำเป็นต้องมีอาการพิษระบบประสาท 
2. ข้อบ่งชี้การให้เซรุ่มต้านพิษงูทางระบบโลหิต
· มีอาการเลือดออกผิดปกติ (systemic bleeding) 
· 20-minute WBCT unclotted blood หรือ VCT>20 นาที หรือ INR >1.2 
· เกล็ดเลือดตํ่ากว่า 50,000 per microliter 
· มีอาการบวมเฉพาะที่อย่างรุนแรง หรือเกิด compartment syndrome (ผู้ป่วยที่มีภาวะนี้จะมีอาการปวด รุนแรง บวมตึงที่รยางค์ที่ถูกกัด ผิวหนังเย็น เขียวคล้ำ คลำชีพจรไม่ได้บริเวณรยางค์ที่ถูกกัด เกิดจากการ เพิ่มความดันภายใต้ชั้นพังผืด (fascia) จนเกิดการขาดเลือดไปเลี้ยงอวัยวะส่วนปลาย

 		เซรุ่มต้านพิษงู เป็นอิมมูโนโกลบูลิน (immunoglobulin) มักเป็นชิ้นส่วน F(ab’)2 ผ่านการสกัดจาก polyclonal IgG หรือส่วนของ IgG ที่ทำให้บริสุทธิ์ จะจับพิษงูในกระแสเลือด และทำให้พิษงูหมดฤทธิ์

	ชนิดของเซรุ่ม
	ขนาดของเซรุ่ม (Vials)

	เซรุ่มต้านพิษงูรวมระบบประสาท (Neuro polyvalent snake antivenom)
	10

	เซรุ่มต้านพิษงูรวมระบบโลหิต (Hemato polyvalent snake antivenom)
	3-5*


      * ขนาดของเซรุ่มที่ใช้ขึ้นกับระดับความรุนแรงของภาวะเลือดออกผิดปกติ 
      หมายเหตุ กลุ่มผู้ป่วยเด็ก หญิงตั้งครรภ์ ใช้ขนาดเซรุ่มเหมือนผู้ป่วยทั่วไป ไม่ต้องลดขนาด

การผสมเซรุ่ม : ผสมเซรุ่มต้านพิษงูในรูปแบบผงกับตัวทำละลายน้ำกลั่น 10 mL ที่แนบมาด้วย หากต้องการจะผสมให้เจือจางขึ้น สามารถผสมสารน้ำ 5% Dextrose in water เพิ่มได้ 
** ไม่จำเป็นต้องทำการทดสอบทางผิวหนัง (skin test) ก่อนให้เซรุ่ม เนื่องจากการทดสอบทางผิวหนัง ไม่สามารถทํานายการเกิดอาการข้างเคียงได้ เพราะกลไกการแพ้ส่วนใหญ่ ไม่ได้เกิดผ่านการกระตุ้น IgE และยังทำให้การให้เซรุ่มล่าช้า
	วิธีการบริหารยา : แนะนําให้หยดทางเส้นเลือดดำ ให้ drip ภายใน 30 ถึง 60 นาที ระหว่างการให้ยา แพทย์ หรือบุคลากรทางการแพทย์ต้องเฝ้าดูอาการผู้ป่วยอย่างใกล้ชิด เพื่อเฝ้าระวังอาการแพ้รุนแรงที่อาจเกิดขึ้น
	ประสิทธิภาพของเซรุ่มในการรักษาผู้ป่วย : เซรุ่มต้านพิษงูระบบประสาทจะออกฤทธิ์ภายใน 1 ชั่วโมง แต่อาการและอาการแสดง อาจจะไม่ดีขึ้นทันที การติดตามการตอบสนองต่อการรักษาในกรณีของพิษงูต่อระบบประสาท จะต้องรอ ให้พิษงูถูกกําจัดออกจากแผ่นเชื่อมประสาทสั่งการและกล้ามเนื้อ (neuromuscular junction: NMJ)    
การตอบสนองต่อการให้เซรุ่มแก้พิษงูระบบโลหิต อาการเลือดออกมักหยุดภายใน 15 - 30 นาที การแข็งตัวของเลือดมักกลับมาปกติภายใน 3 - 9 ชั่วโมง หลังการตอบสนองเริ่มต้นต่อเซรุ่มต้านพิษงู อาการพิษ อาจกลับมาเป็นซ้ำได้ หลังจากให้เซรุ่มแก้พิษครั้งแรก ควรตรวจซํ้าอีกครั้งที่ 6 ชั่วโมงหลังให้เซรุ่ม หากยังมีข้อบ่งชี้ สามารถให้เซรุ่มซํ้าได้ อย่างไรก็ตามการให้เซรุ่มต้านพิษงู มักไม่มีผลต่ออาการบวมเฉพาะที่ หรือการหายของบาดแผล


อาการปฏิกิริยาในระยะต้น : anaphylactoid reaction
พบได้ทั้งในขณะกําลังได้รับเซรุ่ม หรือภายหลังเซรุ่มหมด โดยอาจพบภายใน 1 ถึง 180 นาที หลังเริ่มให้เซรุ่มแก้พิษ ในกรณีแพ้รุนแรง ผู้ป่วยอาจมีอาการผื่นลมพิษ หน้าบวม หายใจไม่สะดวก หลอดลมตีบ ความดันโลหิตตก ซึ่งส่วนใหญ่เกิดจากการกระตุ้นระบบคอมพลีเมนต์โดยกลุ่ม IgG หรือเศษ Fc ที่เหลือ หรือจากการกระตุ้น mast cells/basophils จากโปรตีนในเซรุ่มแก้พิษ                         

การรักษาภาวะแพ้รุนแรงจากเซรุ่มต้านพิษงู 
· อันดับแรก ต้องหยุดการให้เซรุ่มต้านพิษงูทันที 
· รักษาตามแนวทางการเกิดภาวะ anaphylaxis แนะนําให้ Adrenaline 0.01 mg/kg ฉีดเข้ากล้ามเนื้อต้นขา ขนาด Adrenaline สูงสุดในเด็ก 0.3 mg IM และ ในผู้ใหญ่ 0.5 mg IM หากจำเป็นต้องให้ยา Adrenaline เข้าทางกล้ามเนื้อ 
· ในผู้ป่วยที่ไม่แน่ใจว่ามีปัญหาการแข็งตัวของโลหิต ผิดปกติหรือไม่ แนะนําให้ใช้เข็มขนาดเล็ก (ขนาดเล็กกว่า 23 - gauge) หลังฉีดกดบริเวณที่ฉีดอย่างน้อย 2 - 5 นาที เพื่อป้องกันภาวะเลือดออกในชั้นกล้ามเนื้อ 
· ในกรณีที่ผู้ป่วยมีระดับ INR มากกว่า 4 อาจพิจารณาการบริหารยา Adrenaline ทางหลอดเลือดดำแทน ด้วยขนาดยา Adrenaline 100 ไมโครกรัม ฉีดเข้าเส้นเลือดช้า ๆ เป็นเวลา 5 ถึง 10 นาที (โดยมีวิธีการผสม คือนํา Adrenaline 1:1000 ปริมาณ 0.1 mL ผสม normal saline 10 mL) 
· เมื่ออาการดีขึ้นให้พิจารณาว่าจำเป็นต้องได้เซรุ่มต้านพิษงูต่อหรือไม่ หากจำเป็นต้องให้เซรุ่ม ให้ใช้เซรุ่มขวดใหม่ ผสมเซรุ่มขวดใหม่โดยไม่เขย่าตอนผสมและให้เซรุ่มอัตราที่ช้าลง ภายใน 30 ถึง 60 นาที เพื่อลดการแพ้ และสามารถให้ยารักษาตามอาการ เช่น CPM หรือ steroid เพิ่มเติมได้ 
· หากมีอาการไม่รุนแรง เช่น มีผื่นคัน ให้หยุดการให้เซรุ่มต้านพิษงูทันที และ รักษาตามอาการ เช่น การให้ยาแก้แพ้ CPM ร่วมกับการให้ steroid เช่น dexamethasone เมื่ออาการดีขึ้น หากจำเป็นต้องให้เซรุ่มต้านพิษงูต่อ สามารถให้ได้โดยใช้เซรุ่มขวดใหม่ และผสมเซรุ่มโดยไม่เขย่าตอนผสม และให้เซรุ่มต้านพิษงู ในอัตราเร็วที่ช้าลง ภายใน 30 ถึง 60 นาที
อาการปฏิกิริยาในระยะหลัง: serum sickness
เกิดขึ้นหลังจาก 1 ถึง 12 วัน (ค่าเฉลี่ย 7 วัน) ภายหลังจากให้การรักษาด้วย เซรุ่มต้านพิษงู ผู้ป่วยอาจมีอาการไข้ คลื่นไส้ อาเจียน ท้องเสีย อาการผื่นคัน ปวดข้อ ปวดกล้ามเนื้อ ต่อมน้ำเหลืองโต ข้อบวม ปลอกประสาทอักเสบ ตรวจพบโปรตีนในปัสสาวะ หรือไตอักเสบจากภูมิคุ้มกัน สามารถให้การรักษาด้วยยาต้านฮิสตะมีน (antihistamine) หรือ Steroid ในผู้ป่วยที่ไม่ตอบสนองต่อการรักษา

ข้อบ่งชี้การให้เซรุ่มต้านพิษงู


กลไกการออกฤทธิ์ของเซรุ่ม


ขนาดของเซรุ่ม


วิธีการบริหารเซรุ่มต้านพิษงู


อาการไม่พึงประสงค์จากการให้เซรุ่มต้านพิษงู


การเก็บรักษา 

